

Kuressaare 11.02.2025 nr 2-12.2/5

**Avaliku ürituse loa andmine**

Kuressaare Kultuurivara (registrikood 75027962) esitas Saaremaa Vallavalitsusele taotluse (registreeritud vallavalitsuse dokumendiregistris 05.02.2025 nr 9-5/5-1) loa saamiseks avaliku ürituse „Vabariigi aastapäeva valgusetendus“ korraldamiseks 23.02.2025 kell 19.00 kuni kell 22.00 Saaremaa vallas Kuressaare linnas Lossi tänav L1 kinnistul.

Vabariigi aastapäevale pühendatud valgusetendus Saaremaa valla elanikele toimub Kuressaare keskväljakul 23. veebruaril. Etendused toimuvad kolmel korral: kell 19.00, 20.00 ja 21.00.

Etenduse kunstiline juht ja teostaja on Argo Valdma. Tehniline teostus ja korraldus Kuressaare Kultuurivara poolt. Kaastegev tantsukool Semiir.

Valgusetenduse läbimäng ja peaproov toimuvad 22. veebruaril kell 20.00-21.00. Nii etenduseks kui ka prooviks on vajalik sulgeda liiklus ja keskväljakul olev tänavavalgustus.

Osalejate/külastajate eeldatav arv: üle 500 osaleja.

Lähtudes eeltoodust ning võttes aluseks Saaremaa Vallavolikogu 23. mai 2024. a määruse nr 6 „Avaliku ürituse korraldamise ja pidamise kord“ § 1 lõiked 5 ja 11, § 2 lõike 1 punkti 2, § 3 lõiked 1 ja 5 ja § 5 lõike 1,

1. Anda Kuressaare Kultuurivarale (registrikood 75027962, kontaktisik Tiiu Tammoja, telefon 505 9937, e-posti aadress tiiu.tammoja@kuressaare.ee) luba avaliku ürituse „Vabariigi aastapäeva valgusetendus“ korraldamiseks 23.02.2025 kell 19.00 kuni kell 22.00 Saaremaa vallas Kuressaare linnas Lossi tänav L1 kinnistul.
2. Ürituse turvalisuse eest vastutab Kuressaare Kultuurivara (registrikood 75027962, kontaktisik Tiiu Tammoja, telefon 505 9937, e-posti aadress tiiu.tammoja@kuressaare.ee).
3. Kuressaare Kultuurivara on kohustatud avaliku ürituse korraldamisel:
   1. täitma Saaremaa Vallavolikogu 23. mai 2024. a määruse nr 6 „Avaliku ürituse korraldamise ja pidamise kord“ nõudeid ja korraldama avaliku ürituse loal ja kõigi vajalike kooskõlastajate märgitud tingimustel;
   2. järgima Eesti Vabariigi ja Saaremaa valla õigusaktide (sh korrakaitseseaduse, Saaremaa valla jäätmehoolduseeskirja) nõudeid;
   3. tagama osalejate ohutuse, turvalisuse ja liiklusseaduse nõuete täitmise;
   4. paigaldama piisavas koguses ja piisava mahuga jäätmemahuteid või tühjendama piisava sagedusega, et vältida nende ületäitumist. Jäätmed koguda liigiti, pandipakend, muud pakendijäätmed, segaolmejäätmed. Jäätmete kogumisvahendina on lubatud kasutada jäätmekotte;
   5. olema avaliku ürituse loas märgitud sidevahendite kaudu kättesaadav kuni ürituse lõpuni;
   6. tagama ala heakorra pärast avaliku ürituse toimumist 25.02.2025 hiljemalt kell 18.00.
4. Ürituse ettevalmistusteks suletakse ajutiselt mootorsõidukite ja ühistranspordi liikluseks 22.02.2025 kell 19.30 kuni kell 21.30 ning ürituse läbiviimiseks suletakse ajutiselt mootorsõidukite ja ühistranspordi liikluseks 23.02.2025 kell 18.00 kuni kell 22.00 Kuressaare linnas Tallinna tänava lõik Torni tänava ristmikust kuni Raekoja tänava ristmikuni ja Lossi tänava lõik Raekoja tänava ristmikust kuni A. Lutsu tänava ristmikuni vastavalt otsuse lisale.
5. Otsus jõustub teatavakstegemisega.

Otsust on võimalik vaidlustada haldusmenetluse seaduses sätestatud korras esitades vaide Saaremaa Vallavalitsusele või halduskohtumenetluse seadustikus sätestatud korras esitades kaebuse Tallinna Halduskohtule 30 päeva jooksul arvates otsuse teadasaamise päevast.

(digitaalselt allkirjastatud)